pythainlp/thai_wikipedia_clean_20230101 huggingface dataset:
"มาสค์ไรเดอร์ดับเบิล RETURNS" เป็นผลงานออริจินอลวิดีโอชุดแรกของซีรีส์มาสค์ไรเดอร์ยุคเฮย์เซย์ถูกทำมาทั้งหมด 2 ตอนด้วยกันคือ มาสค์ไรเดอร์แอ็คเซล  วางจำหน่ายเมื่อวันที่ 21 เมษายน ค.ศ. 2011 และ มาสค์ไรเดอร์เอเทอร์นัล  วางจำหน่ายเมื่อวันที่ 21 กรกฎาคม ค.ศ. 2011 โดยออริจินอลวิดีโอชุดนี้ถูกประกาศในช่วงทีวีซีรีส์ที่ออกอากาศในตอนสุดท้าย จนกลายเป็นธรรมเนียมของซีรีส์มาสค์ไรเดอร์ผลงานชุดหลัง นอกจากนี้ยังเป็นภาคแยกที่มีตัวละครเสริมจากทีวีซีรีส์และภาพยนตร์มาเป็นตัวละครหลักในเรื่อง แล้วยังเป็นผลงานแรกของซีรีส์ที่มีตัวละครศัตรูเป็นตัวละครหลักอีกด้วย
ในส่วนตัวละครหลักดูเพิ่มเติมที่ รายชื่อตัวละครในมาสค์ไรเดอร์ดับเบิล
มาสค์ไรเดอร์ที่ปรากฏในเฉพาะออริจินอลวิดีโอ.
มาสค์ไรเดอร์แอ็คเซลบูสเตอร์.
ร่างที่ใช้ไกอาเมมโมรี่เคียวคะอแดปเตอร์ใส่ลงในแอ็คเซลเมมโมรี่ เป็นร่างเพิ่มพลังของแอ็คเซล สีของชุดเป็นสีเหลือง โล่ของหน้ากากถูกปิดด้วยชัตเตอร์สีเหล็กสีดำ และถูกแทนที่สูญเสียล้อสำหรับไบค์ฟอร์ม มีความสมดุลทั้งด้านพลังและความเร็ว สามารถต่อสู้บนอากาศด้วยบูสเตอร์ที่ติดตั้งอยู่ด้านหลังและช่วงขาทั้ง 2 ข้าง เมื่อทำการบินจะมีไอพ่นสีเหลืองปรากฏออกมาทุกครั้ง โดยวิธีใช้งานนั้นนำแอ็คเซลเมมโมรี่มาติดตั้งลงในไกอาเมมโมรี่เคียวคะอแดปเตอร์
มาสค์ไรเดอร์เอเทอร์นัลเรดแฟลร์.
ร่างแปลงมาสค์ไรเดอร์ของ คาซุ จุน ที่แปลงร่างด้วย ลอสต์ไดรเวอร์ และ T1 เอเทอร์นัลเมมโมรี่ ในการแปลงร่าง เป็นร่างดั้งเดิมของเอเทอร์นัล มีลักษณะแตกต่างกับบลูแฟลร์ของ ไดโด คัตสึมิ คือ รอยเปลวไฟบนแขนและข้อเท้าเป็นสีแดง รวมถึงไม่มีคอมแบทเบลท์และเอเทอร์นัลโรป
เป็นร่างที่ไม่สมบูรณ์เนื่องจากการใช้งานแม็กซิมั่มไดรฟ์ส่งผลระงับพลังของไกอาเมมโมรี่ได้ครั้งล่ะ 1 ชิ้นและมีผลแค่ชั่วคราวเท่านั้น
เกียรติศักดิ์สู่ฮ่องกง
สมเด็จพระราชาธิบดีซอบูซาที่ 2 แห่งเอสวาตินี
ริชี ซูแนค
สมเด็จพระราชาธิบดีอึมสวาตีที่ 3 แห่งเอสวาตินี
อาชิกางะ โยชิฮารุ
อาชิกางะ โยชิฮารุ (足利 義晴; 2 เมษายน 1511 - 20 พฤษภาคม 1550) เป็นโชกุนคนที่ 12 ของรัฐบาลโชกุนอาชิกางะระหว่างปี ค.ศ. 1521 ถึงปี ค.ศ. 1546 ในช่วงปลายยุคมูโรมาจิ เขาเป็นบุตรชายของโชกุนคนที่ 11 คือ อาชิกางะ โยชิซูมิ ชื่อในวัยเด็กของเขาคือ คาเมโอมารุ (亀王丸) ในวันที่ 1 พฤษภาคม ค.ศ. 1521 หลังจากที่โชกุนอาชิกางะ โยชิตาเนะซึ่งเป็นบิดาบุญธรรมของเขาและเป็นโชกุนคนที่ 10 แต่ได้กลับมาดำรงตำแหน่งโชกุนอีกครั้งหนึ่งกับโฮโซกาวะ ทากากูนิ (細川高国) ได้ต่อสู้กันเพื่อแย่งชิงอำนาจเหนือรัฐบาลซึ่งโยชิตาเนะเป็นฝ่ายพ่ายแพ้ในสงครามและถูกเนรเทศไปยังเกาะอาวาจิ มินาโมโตะ โนะ โยชิฮารุได้รับการแต่งตั้งให้เป็นโชกุนขณะที่เขาเข้าสู่เกียวโต
เขาไม่มีอำนาจทางการเมืองและถูกบังคับให้ออกจากตำแหน่งในปี ค.ศ. 1546 เนื่องจากการต่อสู้ทางการเมืองระหว่างมิโยชิ นางาโยชิ และโฮโซกาวะ ฮารุโมโตะ ทำให้บุตรชายของเขาคืออาชิกางะ โยชิเตรุได้เป็นโชกุนคนที่ 13 เขาถึงแก่กรรมเมื่อวันที่ 20 พฤษภาคม ค.ศ. 1550 ต่อมาในปี ค.ศ. 1568 จากการสนับสนุนของโอดะ โนบูนางะ ทำให้บุตรชายอีกคนของเขาคืออาชิกางะ โยชิอากิ กลายเป็นโชกุนคนที่ 15 และคนสุดท้ายของรัฐบาลโชกุนอาชิกางะ
จากมุมมองของตะวันตกโยชิฮารุมีความสำคัญในขณะที่เขาเป็นโชกุนเมื่อมีการติดต่อกันเป็นครั้งแรกของญี่ปุ่นกับชาติในยุโรปโดยเกิดขึ้นในปี ค.ศ. 1543 เมื่อเรือโปรตุเกสลำหนึ่งซึ่งกำลังเดินทางไปจีนถูกคลื่นพัดพาไปที่ญี่ปุ่น ในปี ค.ศ. 1526 โยชิฮารุเชิญนักธนูจากจังหวัดใกล้เคียงมาที่เมืองหลวงเพื่อแข่งขันยิงธนู
เหตุการณ์ในสมัยของโยชิฮารุ.
เหตุการณ์สำคัญในช่วงที่โยชิฮารุเป็นโชกุน
เหรียญปีแยร์ เดอ กูแบร์แต็ง
เหรียญปีแยร์ เดอ กูแบร์แต็ง  เป็นเครื่องอิสริยาภรณ์พิเศษที่มอบให้โดยคณะกรรมการโอลิมปิกสากล ซึ่ง"เป็นการยกย่องสถาบันที่มีบทบาทในการสอนและการศึกษา และสำหรับผู้ที่มีส่วนร่วมในการวิจัยและการสร้างผลงานทางปัญญาด้วยจิตวิญญาณของปีแยร์ เดอ กูแบร์แต็ง เพื่อส่งเสริมการแข่งขันกีฬาโอลิมปิก" ได้รับการออกแบบโดย อังเดร ริการ์ด ซาลา โดยมีด้านหนึ่งเป็นรูปของกูแบร์แต็งและอีกหน้าแสดงคำขวัญและวงแหวนโอลิมปิก
เหรียญนี้ไม่ใช่รางวัลเดียวกับถ้วยรางวัลโลกปีแยร์ เดอ กูแบร์แต็ง ซึ่งเปิดตัวในปี พ.ศ. 2507 และได้รับรางวัลจากคณะกรรมการการเล่นที่ยุติธรรมระหว่างประเทศ แม้ว่าบางครั้งรางวัลทั้งสองสร้างความสับสนก็ตาม ตัวอย่างเช่น สื่อบางข่าวรายงานเมื่อวันที่ 22 สิงหาคม ค.ศ. 2016 ว่า นิกกี้ แฮมบลิน และ แอบบี ดากอสติโน ได้รับเหรียญรางวัลหลังจากอุบัติเหตุชนกันบนสนามแข่งระหว่างการแข่งขันวิ่ง 5,000 เมตร และได้ช่วยเหลือกันเพื่อแข่งขันต่อจนจบ คณะกรรมการโอลิมปิกนิวซีแลนด์กล่าวว่ายังไม่มีการมอบรางวัลดังกล่าว และเดอะการ์เดียนได้แก้ไขรายงานของพวกเขาในเวลาต่อมา โดยยืนยันว่า "รางวัลดังกล่าวเป็นรางวัลคณะกรรมการการเล่นที่ยุติธรรมระหว่างประเทศ แทนที่จะเป็นรางวัลปีแยร์ เดอ กูแบร์แต็ง"
ถ้วยโอลิมปิก
ถ้วยโอลิมปิก  เป็นรางวัลที่คณะกรรมการโอลิมปิกสากลมอบให้ทุกปี
ก่อตั้งโดย ปีแยร์ เดอ กูแบร์แต็ง ในปี ค.ศ. 1906 และมอบให้กับสถาบันหรือสมาคมที่มีประวัติด้านคุณธรรมและความซื่อสัตย์ในการพัฒนาขบวนการโอลิมปิกอย่างจริงจัง
ผู้รับรางวัลนี้ได้แก่ สโมสรกีฬาสมัครเล่น โรงเรียน หนังสือพิมพ์ และหน่วยงานบริหารการกีฬาแห่งชาติ โดยจะมอบให้กับกลุ่มที่เกี่ยวข้องกับองค์กรการแข่งขันกีฬาโอลิมปิกเป็นหลัก
ริชี ซูนัค
ศร สินชัย
พรชัย สรงศรี หรือชื่อในวงการคือ ศร สินชัย (10 ธันวาคม พ.ศ. 2516 – ) เป็นนักร้องลูกทุ่ง-หมอลำซิ่งชายชาวไทยสังกัดแกรมมี่โกลด์ มีผลงานเพลงที่มรชื่อเสียงมากมาย อาทิ "ของหมั้นเป็นของขวัญ", "เทพีอีแต๊ก"
เขาเกิดเมื่อวันที่ 10 ธันวาคม พ.ศ. 2516 ที่จังหวัดมหาสารคาม
อัลบั้มพิเศษ.
ชุดพิเศษ มัน ม่วน แซบ (14 มีนาคม 2556).
เป็นอัลบั้มพิเศษ ร้องร่วมกับ ได้แก่ ดอกอ้อ ทุ่งทอง และ ก้านตอง ทุ่งเงิน เป็นอัลบั้มพิเศษโดยเป็นโปรเจกต์ของ อาจารย์สวัสดิ์ สารคาม ต่อจากอัลบั้มพิเศษ คู่ฮักคู่อ้อน ชุดแรก และชุดที่สอง และชุด เอื้อย-น้องร้องลำ ซึ่งได้รับการตอบรับเป็นอย่างดี
ชุดพิเศษ มัน ม่วน แซบ 2 (25 กันยายน 2557).
เป็นอัลบั้มพิเศษ ร้องร่วมกับ ได้แก่ หญิงลี ศรีจุมพล และ ก้านตอง ทุ่งเงิน พร้อมนักร้องลูกทุ่งน้องใหม่ คือ ลำยอง หนองหินห่าว และ สมบูรณ์ ปากไฟ เป็นอัลบั้มพิเศษโดยเป็นโปรเจกต์ของ อาจารย์สวัสดิ์ สารคาม ต่อจากอัลบั้มพิเศษ มัน ม่วน แซบ เมื่อปีที่แล้ว ซึ่งได้รับการตอบรับเป็นอย่างดี
ชุดพิเศษ มัน ม่วน แซบ 3 (11 ธันวาคม 2558).
เป็นอัลบั้มพิเศษ ร้องร่วมกับ ได้แก่ ดอกอ้อ ทุ่งทอง,ก้านตอง ทุ่งเงิน,ลำยอง หนองหินห่าว และ สมบูรณ์ ปากไฟ เป็นอัลบั้มพิเศษโดยเป็นโปรเจกต์ของ อาจารย์สวัสดิ์ สารคาม ต่อจากอัลบั้มพิเศษ มัน ม่วน แซบ 2 เมื่อปีที่แล้ว ซึ่งได้รับการตอบรับเป็นอย่างดี
ผลงานร่วมกับศิลปินอื่น.
2 ทศวรรษ สลา คุณวุฒิ (29 กรกฎาคม 2546).
วางแผงในรูปแบบ : CD , VCD Karaoke , DVD Karaoke
อัลบั้มพิเศษ 2 ทศวรรษ สลา คุณวุฒิ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 25 ศิลปิน ซึ่งอัลบั้มนี้มีทั้งหมด 4 ชุด ศร สินชัย อยู่ชุดที่ 2 มีชื่ออัลบั้มว่า "รวมใจเหล่าผองศิษย์"
รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ (24 มีนาคม 2552).
อัลบั้มพิเศษ รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ เป็นอัลบั้มที่นำบทเพลงจากปลายปากกาของ ครูสลา คุณวุฒิ มาขับร้องใหม่โดย 23 ศิลปิน มาร่วมถ่ายทอด 11 บทเพลงเพลงที่คนบอกว่าใช่ ซึ่งเป็นบทเพลงที่เคยโด่งดังในแบบฉบับศิลปินเดี่ยว กลับมาสร้างใหม่ ให้ร้องตามกันได้เป็นคู่ พร้อม 1 บทเพลงขึ้นมาใหม่ อีกหนึ่งบทเพลงคือ เพลง ขอบคุณเธอที่ให้ใจ
เส้นทางสายคิดฮอด (25 สิงหาคม 2554).
เป็นการรวมศิลปินจากแผ่นดินอีสาน และอัลบั้มนี้เป็นละครเพลงครั้งแรกของวงการลูกทุ่ง ได้ครูสลา คุณวุฒิ เป็นผู้กำกับและดูแล นำโดย ต่าย อรทัย,ไผ่ พงศธร,มนต์แคน แก่นคูน,ข้าวทิพย์ ธิดาดิน,เอิ้นขวัญ วรัญญา,ศร สินชัย,เสถียร ทำมือ,มด อุบลมณี,ก้านตอง ทุ่งเงิน และ นิ้วก้อย กรรณิการ์
อัลบั้มชุดนี้ ออกอากาศทุกบทเพลง เนื่องจากเป็นละครเพลงแบบต่อเนื่อง
20 ปี แกรมมี่โกลด์ เพลงของฉัน เพลงของเธอ เพลงของเรา (25 มิถุนายน 2558).
อัลบั้มชุดพิเศษ 20 ปี แกรมมี่โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่ายแกรมมี่โกลด์ เป็นอัลบั้มที่นำบทเพลงที่ได้รับความนิยมตลอด 20 ปีที่ผ่านมา ของค่ายแกรมมี่โกลด์ มาขับร้องใหม่โดยศิลปินของค่ายแกรมมี่โกลด์ทั้งหมด 27 คน ภายใต้แนวคิดแลกเพลงกันร้อง อัลบั้มนี้มีทั้งหมด 3 ชุด ต่าย อรทัย อยู่ชุดที่ 1
ลูกทุ่งกีตาร์หวาน ซูเปอร์ฮิต (1 พฤศจิกายน 2561).
เป็นการนำบทเพลงที่โด่งดังและสร้างชื่อเสียงให้กับต่าย อรทัย ทั้งหมด 32 บทเพลง มาทำดนตรีในแบบ Acoustic มาทำดนตรีในแบบกีต้าร์หวาน
25 ปี แกรมมี่ โกลด์ 25 ปี แห่งความผูกพัน ฉันและเธอ (2563).
โปรเจกต์พิเศษ เนื่องในโอกาสครอบรอบ 25 ปี ก่อตั้งสังกัด แกรมมี่โกลด์ การรวมตัวครั้งสำคัญ องเหล่าศิลปินชั้นนำ "สายเลือดแกรมมี่โกลด์" เพื่อยืนยันคำว่า 25 ปี แห่งความผูกพันฉันและเธอ 46 ศิลปิน ขับขาน 47 บทเพลงดัง ที่คัดสรรมาจากคลังเพลงเกือบ 3 หมื่น บทเพลง อยู่ร่วมด้วย ไมค์ ภิรมย์พร, ศิริพร อำไพพงษ์ เท่ห์ อุเทน พรหมมินทร์, อ๊อด โอภาส ทศพร, มนต์แคน แก่นคูน, ต่าย อรทัย, ไผ่ พงศธร, พรชัย วรรณศรี, เอกราช สุวรรณภูมิ, จอมขวัญ กัลยา, เอกพล มนต์ตระการ, ดวงจันทร์ สุวรรณี, กิตติศักดิ์ ไชยชนะ, แช่ม แช่มรัมย์, เสถียร ทำมือ, ไม้เมือง, ศร สินชัย, ดอกอ้อ ทุ่งทอง, ไหมไทย ใจตะวัน, เอิร์น สุรัตน์ติกานต์, จั๊กจั่น วันวิสา, แพรวา พัชรี, รัชนก ศรีโลพันธุ์, เอิ้นขวัญ วรัญญา, ข้าวทิพย์ ธิดาดิน, ก้านตอง ทุ่งเงิน, แสน นากา, เปาวลี พรพิมล, หญิงลี ศรีจุมพล, เต๋า ภูศิลป์, ลำยอง หนองหินห่าว, มีนตรา อินทิรา, มิ้วส์ อรภัสญาน์, ลำเพลิน วงศกร, เบลล์ นิภาดา, เบียร์ พร้อมพงษ์, ตรี ชัยณรงค์, เล้ง ศรันยกันย์, อิสร์ อิสรพงศ์, เวียง นฤมล, เจมส์ จตุรงค์, ส้ม พฤกษา, ฮาย ชุติมา, NAKED EYE และ แป้งร่ำ ศิวนารี
เครื่องอิสริยาภรณ์โอลิมปิก
เครื่องราชอิสริยาภรณ์โอลิมปิก  ซึ่งก่อตั้งขึ้นในปี ค.ศ. 1975 เป็นรางวัลสูงสุดของขบวนการโอลิมปิก เป็นรางวัลที่มอบให้กับผู้ที่มีผลงานโดดเด่นเป็นพิเศษในขบวนการโอลิมปิก เช่น ในฐานะผู้สร้างคุณประโยชน์ให้กับวงการกีฬาโลก ตามธรรมเนียมคณะกรรมการโอลิมปิกสากลจะมอบเครื่องราชอิสริยาภรณ์โอลิมปิกให้กับประธานผู้จัดงานระดับชาติในพิธีปิดการแข่งขันกีฬาโอลิมปิกแต่ละครั้ง
เครื่องอิสริยาภรณ์โอลิมปิกก่อตั้งขึ้นในเดือนพฤษภาคม พ.ศ. 2518 โดยคณะกรรมการโอลิมปิกสากลในฐานะผู้สืบทอดประกาศนียบัตรคุณูปการโอลิมปิก เครื่องอิสริยาภรณ์โอลิมปิกดั้งเดิมมีสามระดับ (ทอง เงิน และทองแดง)
ในปี ค.ศ. 1984 ในการประชุมไอโอซีครั้งที่ 87 ที่เมืองซาราเยโว (ยูโกสลาเวีย) มีการตัดสินใจว่าในอนาคตจะไม่มีความแตกต่างระหว่างเครื่องอิสริยาภรณ์โอลิมปิกเงินและทองแดง เครื่องอิสริยาภรณ์โอลิมปิกทองำจะยังคงมอบให้กับประมุขแห่งรัฐและสำหรับเหตุการณ์พิเศษ
รายชื่อผู้เก็บรักษาธงโอลิมปิก
กีฬาโอลิมปิกเป็นการแข่งขันกีฬาหลายประเภทระดับนานาชาติที่มีทั้งกีฬาฤดูร้อนและฤดูหนาว ซึ่งจัดขึ้นทุก ๆ สองปีโดยมีการแข่งขันกีฬาโอลิมปิกฤดูร้อนและฤดูหนาวสลับกัน ในระหว่างพิธีปิดการแข่งขันกีฬาโอลิมปิก ประธานคณะกรรมการโอลิมปิกสากล (IOC) ได้รับธงจากนายกเทศมนตรีคนปัจจุบันของเมืองเจ้าภาพปัจจุบันส่งมอบให้แก้นายกเทศมนตรีคนปัจจุบันของเมืองเจ้าภาพครั้งต่อไป กฎบัตรโอลิมปิกฉบับปัจจุบันกำหนดให้นายกเทศมนตรีของเมืองเจ้าภาพครั้งต่อไปเป็นบุคคลที่เก็บธงนี้ไว้ แม้ว่าจะไม่เป็นเช่นนั้นเสมอไป บทความนี้กล่าวถึงผู้มีหน้าที่ในพิธีส่งมอบธงโอลิมปิกจากที่หนึ่งไปยังอีกที่หนึ่งเพื่อให้พวกเขาเก็บไว้จนถึงพิธีปิดของโอลิมปิกแต่ละครั้ง
List of people who have kept the Olympic flag
บาสเกตบอลหญิงชิงแชมป์โลก 2022
การแข่งขันบาสเกตบอลหญิงชิงแชมป์โลก 2022  เป็นการแข่งขันกีฬาระดับนานาชาติของสหพันธ์บาสเกตบอลนานาชาติ ครั้งที่ 19 สำหรับทีมบาสเกตบอลหญิงทีมชาติ จัดขึ้นที่เมืองซิดนีย์ ประเทศออสเตรเลีย ระหว่างวันที่ 22 กันยายน ถึง 1 ตุลาคม พ.ศ. 2565
สหรัฐเป็นแชมป์เก่า 3 สมัย และได้รับตำแหน่งชนะเลิศอีกครั้งหลังจากเอาชนะจีนในรอบรอบชิงชนะเลิศต่อหน้าผู้เข้าชม 15,895 คน เจ้าภาพออสเตรเลียได้รับเหรียญทองแดงด้วยการชนะแคนาดา
การแข่งขันครั้งนี้มีสถิติจำนวนผู้เข้าชมสูงสุดในประวัติศาสตร์ โดยมีผู้เข้าร่วมการแข่งขันทั้งหมด 145,519 คน
2022 FIBA Women's Basketball World Cup
ยูโรบาสเกตหญิง 2023
การแข่งขันบาสเกตบอลหญิงชิงแชมป์แห่งชาติยุโรป 2023 หรือที่เรียกกันทั่วไปว่า ยูโรบาสเกตหญิง 2023  จะเป็นการแข่งขันบาสเกตบอลหญิงระดับทวีปครั้งที่ 39 ซึ่งได้รับการรับรองจากฟีบายุโรป จะเป็นเจ้าภาพร่วมกันโดยสโลวีเนียและอิสราเอล การแข่งขันดังกล่าวจะจัดในเทลอาวีฟและลูบลิยานา
EuroBasket Women 2023
ประเทศจีนในพาราลิมปิกฤดูร้อน 2024
ประเทศจีน จะแข่งขันในพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567 นักกีฬาชาวจีนได้เข้าร่วมในพาราลิมปิกฤดูร้อนทุกครั้งตั้งแต่ ค.ศ. 2527 แม้ว่าพวกเขาจะเปิดตัวอย่างเป็นทางการในพาราลิมปิกฤดูร้อน ค.ศ. 2511 ก็ตาม
ประเทศอินเดียในพาราลิมปิกฤดูร้อน 2024
ประเทศอินเดีย จะแข่งขันในพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567 นักกีฬาชาวอินเดียได้เข้าร่วมการแข่งขันพาราลิมปิกฤดูร้อนทุกครั้งตั้งแต่ปี พ.ศ. 2527 แม้ว่าพวกเขาจะเปิดตัวอย่างเป็นทางการในพาราลิมปิกฤดูร้อนปี ค.ศ. 2511 ก็ตาม
ผลการแข่งขัน ดังนี้:
ประเทศอิสราเอลในพาราลิมปิกฤดูร้อน 2024
ประเทศอิสราเอล จะแข่งขันในพาราลิมปิกฤดูร้อน 2024 ที่กรุงปารีส ประเทศฝรั่งเศส ตั้งแต่วันที่ 28 สิงหาคม ถึง 8 กันยายน พ.ศ. 2567
ยูโรเปียนเกมส์ 2023
ยูโรเปียนเกมส์ ครั้งที่ 3  หรือที่รู้จักกันอย่างไม่เป็นทางการว่า กรากุฟ-มาวอปอลสกา 2023 เป็นการแข่งขันกีฬาระดับนานาชาติที่จะจัดขึ้นที่ กรากุฟ และ มาวอปอลสกา ประเทศโปแลนด์ ในปี ค.ศ. 2023 ชนิดกีฬาโอลิมปิกทั้งหมดที่จัดแข่งขันในยูโรเปียนเกมส์ 2023 จะเป็นการคัดเลือกสำหรับโอลิมปิกฤดูร้อน 2024 ในกรุงปารีส ประเทศฝรั่งเศส
ประเทศที่เข้าร่วมแข่งขัน.
คาดว่าประเทศต่อไปนี้จะเข้าร่วม:
กำหนดการแข่งขันดังนี้:
2023 European Games
กีฬายิงปืนในแพนอเมริกันเกมส์ 2023
กีฬายิงปืนในแพนอเมริกันเกมส์ 2023 ในซันติอาโก ประเทศชิลี มีกำหนดจะจัดขึ้นระหว่างวันที่ 21-27 ตุลาคม ค.ศ. 2023 ที่"สนามยิงปืนปูดาเฮล"
มีกำหนดการแข่งขันชิงเหรียญทอง 15 รายการ 6 รายการสำหรับผู้ชาย, 6 รายการสำหรับผู้หญิงและ 3 รายการสำหรับทีมผสม นักกีฬายิงปืนทั้งหมด 244 คนจะผ่านเข้ารอบในการแข่งขัน
นักยิงปืนอันดับต้น ๆ ที่ยังไม่ผ่านการคัดเลือกในการแข่งขันประเภทปืนไรเฟิลและปืนสั้น และนักยิงปืนสองอันดับแรก ที่ยังไม่ผ่านการคัดเลือกในการแข่งขันประเภทปืนลูกซองเดี่ยว จะผ่านการคัดเลือกสำหรับการแข่งขันกีฬาโอลิมปิกฤดูร้อน 2024 ที่กรุงปารีส ประเทศฝรั่งเศส
Shooting at the 2023 Pan American Games
นิกกี เอ.เอส.เอช.
ฟุตบอลหญิงรอบคัดเลือกโอลิมปิกโซนเอเชีย 2024
การแข่งขันฟุตบอลหญิงรอบคัดเลือกโอลิมปิกโซนเอเชีย 2024  จะเป็นครั้งที่ 6 ของการแข่งขันฟุตบอลหญิงรอบคัดเลือกโอลิมปิกโซนเอเชีย ซึ่งเป็นการแข่งขันฟุตบอลนานาชาติทุกสี่ปีที่จัดโดยสมาพันธ์ฟุตบอลเอเชีย (AFC) เพื่อตัดสินว่าทีมชาติหญิงทีมใดจากเอเชียที่ผ่านเข้ารอบการแข่งขันฟุตบอลโอลิมปิก
สองทีมแรกของทัวร์นาเมนต์จะผ่านเข้ารอบการแข่งขันฟุตบอลหญิงโอลิมปิกฤดูร้อน 2024 ที่ฝรั่งเศสในฐานะตัวแทนของเอเอฟซี
2024 AFC Women's Olympic Qualifying Tournament
กรีนเฮล (วิดีโอเกม)
กรีนเฮล  เป็นวิดีโอเกมแนวเอาชีวิตรอดที่พัฒนาและเผยแพร่โดย Creepy Jar โดยเรื่องราวของตัวเกมเกิดขึ้นในป่าแอมะซอน
ชื่อเรื่องได้รับผลตอบรับเป็นอย่างดีจากนักวิจารณ์ โดยคะแนนบนเมทาคริติก มีการอนุมัติที่ 78/100 จาก 13 รีวิว เมื่อวันที่ 24 มิถุนายน พ.ศ. 2563 ที่ผ่านมา Creepy Jar ได้ประกาศว่าตัวเกมมียอดขายได้มากกว่า 1 ล้านชุด
การเสนอ.
เกมนี้ได้รับการเสนอชื่อเข้าชิงรางวัล Central &amp; Eastern European Game Awards 2019 ในหมวดเกมที่ดีที่สุดและการออกแบบที่ดีที่สุด
Green Hell (video game)
คารีนา
ยู จีมิน (; เกิด 11 เมษายน ค.ศ 2000) หรือชื่อในวงการ คารีนา (Karina) เป็นนักร้อง แร็ปเปอร์ ชาวเกาหลีใต้ รู้จักในฐานะสมาชิกเอสปา
ในเดือนกุมภาพันธ์ 2019 คารีนา ได้ปรากฏตัวในมิวสิกวิดีโอของแทมินสำหรับเพลง "Want" และยังได้แสดงร่วมกับเขาในรายการเพลงหลายรายการในสัปดาห์ต่อมา.
2020-ปัจจุบัน: เปิดตัว Aespa.
เมื่อวันที่ 27 ตุลาคม 2020 คารีนาได้รับการเปิดตัวแนะนำในฐานะสมาชิกคนที่สองของเกิร์สกรุปน้องใหม่ เอสปา (Aespa) ของ เอสเอ็มเอนเตอร์เทนเมนต์. ต่อมาเมื่อวันที่ 2 พฤศจิกายนในปีเดียวกัน คารีนาได้แสดงในโฆษณา สำหรับHyundai TUCSON พร้อมกับ ไค จาก วงเอ็กโซศิลปินจากค่ายเดียวกัน.
และเปิดตัวเมื่อวันที่ 17 พฤศจิกายนด้วยซิงเกิล "แบล็กแมมบา"
Circle Album Chart
AEW All-Atlantic Championship
List of AEW All-Atlantic Champions
เออีดับเบิลยู เวิลด์ ทรีโอส์ แชมเปียนชิป
เออีดับเบิลยู เวิลด์ ทรีโอส์ แชมเปียนชิป  เป็นเข็มขัดแชมป์มวยปล้ำอาชีพจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 27 กรกฎาคม ค.ศ. 2022 โดยแชมป์ทีมแรกคือ The Elite (Kenny Omega และ The Young Bucks (Matt Jackson และ Nick Jackson))
AEW World Trios Championship
List of AEW World Trios Champions
List of AEW World Tag Team Champions
วัดสำราญนิเวศ
วัดสำราญนิเวศ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบุ่ง อำเภอเมืองอำนาจเจริญ จังหวัดอำนาจเจริญ
วัดสำราญนิเวศสร้างเมื่อ พ.ศ. 2484 ได้รับพระราชทานวิสุงคามสีมาเมื่อ พ.ศ. 2487 โดยมีขุนสกุลและคุณแม่บุญเยือง สุวรรณกูฎ, คุณแม่
คำหยาด ระพาเพศ และกำนันนวน สุวรรณกูฎ ได้ร่วมกันบริจาคที่ดินของตนรวมประมาณ 36 ไร่ ถวายให้สร้างวัด เมื่อ พ.ศ. 2484 เจ้าประคุณสมเด็จพระมหาวีรวงศ์ (ติสสะมหาเถระ) ได้เดินทางมาพักแรมที่วัดนี้ เห็นว่าบริเวณนี้เหมาะแก่การปฏิบัติธรรม สมควรที่จะตั้งขึ้นเป็นวัด เมื่อตั้งวัดใช้ชื่อว่า "วัดสำราญนิเวศ" ให้เป็นวัดคู่กับวัดพรหมวิหาร อำเภอเลิงนกทา จังหวัดอุบลราชธานี (ปัจจุบันขึ้นกับจังหวัดยโสธร) ได้รับพระราชทานเป็นพระอารามหลวงชั้นตรีชนิดสามัญ เป็นกรณีพิเศษ ตั้งแต่วันที่ 22 มีนาคม พ.ศ. 2543
ภายในวัดมีพระสังกัจจายน์ หน้าตักกว้าง 6 เมตร สูง 10 เมตร โครงสร้างคอนกรีตเสริมเหล็กผิวนอกฉาบปูน ประดับด้วยกระเบื้องเคลือบสี สร้างเมื่อ พ.ศ. 2518
เฟียร์เลส (เพลง)
"เฟียร์เลส" เป็นซิงเกิลเปิดตัวบันทึกโดยเกิร์ลกรุปเกาหลีใต้เลเซราฟิม และเป็นซิงเกิลหลักสำหรับอีพีเปิดตัว"เฟียร์เลส" วางจำหน่ายโดยซอร์ซมิวสิก เมื่อวันที่ 2 พฤษภาคม 2022
วันที่ 14 มีนาคม 2022 ซอร์ซมิวสิกประกาศว่าจะเปิดตัวเกิร์ลกรุปใหม่ร่วมกับไฮบ์คอร์ปอเรชัน หนึ่งสัปดาห์ต่อมาไฮบ์คอร์ปอเรชันประกาศว่ากลุ่มจะเปิดตัวในเดือนพฤษภาคม วันที่ 13 เมษายน มีการประกาศว่ากลุ่มจะปล่อยอีพีเปิดตัวในชื่อ"เฟียร์เลส"ในวันที่ 2 พฤษภาคม วันที่ 25 เมษายน รายชื่อเพลงได้รับการเผยแพร่ และประกาศว่าเพลง "เฟียร์เลส" จะเป็นซิงเกิลหลักของอีพี สองวันต่อมา วิดีโอไฮไลต์เมดเลย์ก็ปล่อยออกมา ทีเซอร์มิวสิกวิดีโอปล่อยออกมาในวันที่ 29 เมษายน และ 1 พฤษภาคม ตามลำดับ วันที่ 25 พฤศจิกายน มีการประกาศว่ากลุ่มจะวางจำหน่าย "เฟียร์เลส" เวอร์ชันภาษาญี่ปุ่น ซึ่งเป็นส่วนหนึ่งของการเปิดตัวในญี่ปุ่นในวันที่ 25 มกราคม 2023
หลังจากการเปิดตัว"เฟียร์เลส"นั้น เลเซราฟิมได้จัดการแสดงสดในวันเดียวกัน เพื่อแนะนำอีพีและสื่อสารกับแฟน ๆ ของพวกเธอ กลุ่มได้แสดงเพลง "เฟียร์เลส" รวมไปถึง "บลูเฟรม" ในระหว่างโชว์เคส ต่อมาพวกเธอได้แสดงในรายการเพลงสามรายการ ได้แก่ "เอ็มเคานต์ดาวน์"ของเอ็มเน็ต เมื่อวันที่ 5 พฤษภาคม "มิวสิกแบงก์"ของเคบีเอสเมื่อวันที่ 6 พฤษภาคม และ"อินกีกาโย"ของเอสบีเอส เมื่อวันที่ 8 พฤษภาคม ในสัปดาห์ที่สอง พวกเธอได้แสดงในรายการเพลงห้ารายการ ได้แก่ "เดอะโชว์"ของเอสบีเอสเอ็มทีวี เมื่อวันที่ 10 พฤษภาคม "โชว์แชมเปียน"ของเอ็มบีซีเอ็ม เมื่อวันที่ 11 พฤษภาคม "เอ็มเคานต์ดาวน์"ของเอ็มเน็ต เมื่อวันที่ 12 พฤษภาคม "มิวสิกแบงก์"ของเคบีเอสเมื่อวันที่ 13 พฤษภาคม และ"อินกีกาโย"ของเอสบีเอส เมื่อวันที่ 15 พฤษภาคม ซึ่งพวกเธอได้รับรางวัลชนะเลิศจากการปรากฏตัวในรายการ"เดอะโชว์"และ"มิวสิกแบงก์" ในสัปดาห์ที่สาม พวกเธอได้แสดงในรายการ"เดอะโชว์" เมื่อวันที่ 17 พฤษภาคม ซึ่งพวกเธอได้รับรางวัลชนะเลิศ ในสัปดาห์ที่ห้า พวกเธอได้แสดงในรายการ"โชว์แชมเปียน" เมื่อวันที่ 1 มิถุนายน ซึ่งพวกเธอได้รับรางวัลชนะเลิศ
Fearless (Le Sserafim song)
พระโคตมพุทธเจ้าในศาสนาโลก
พระโคตมพุทธเจ้า ผู้เป็นศาสดาของศาสนาพุทธนั้น เป็นผู้ที่ศาสนิกชนฮินดูและบาไฮเคารพในฐานะผู้ประกาศศาสนาของพระเป็นเจ้า เอกสารฮินดูบางฉบับระบุว่าพระพุทธเจ้าเป็นอวตารของพระวิษณุ เพื่อหลอกล่อให้มนุษย์ห่างไกลจากพระเวท ในขณะที่มุสลิมที่ไม่สังกัดนิกาย และกลุ่มนิยมกุรอานบางคน เชื่อว่าพระพุทธเจ้าเป็นผู้เผยพระวจนะ โดยเฉพาะมุสลิมกลุ่มอะห์มะดียะฮ์ยกย่องว่าพระพุทธองค์เป็นนบี หรือผู้เผยพระวจนะอีกคนหนึ่ง
ศาสนาอับราฮัม.
ศาสนาคริสต์.
ศาสนาคริสต์ มีตำนานของชาวกรีกเรื่องบาร์ลามและโยซาฟัต รจนาโดยยอห์นแห่งดามัสกัสเมื่อคริสต์ศตวรรษที่ 7 แต่เนื้อหาผิดเพี้ยนเมื่อยูทิมีอุสชาวแอทอส นักพรตชาวจอร์เจีย เขียนเพิ่มเติมใหม่เมื่อคริสต์ศตวรรษที่ 11 เนื้อหาเป็นเรื่องราวของโยซาฟัต ผู้เป็นเจ้านายก่อนออกบวช ซึ่งสอดคล้องกับพุทธประวัติในช่วงต้น ก่อนออกผนวช โดยชื่อ "โยซาฟัต" มาจากคำสันสกฤตว่า "โพธิสตฺตฺว" เป็นพระนามหนึ่งของพระโคตมพุทธเจ้า มีการเฉลิมฉลองนักบุญบาร์ลามและโยซาฟัตตามปฏิทินกรีกออร์ทอดอกซ์ในวันที่ 26 สิงหาคมของทุกปี ต่อมาโลกตะวันตกกำหนดให้มีการเฉลิมฉลองนักบุญบาร์ลามและโยซาฟัตในวันที่ 27 พฤศจิกายนของทุกปี ลงในมรณสักขีวิทยาโรมัน
ศาสนาบาไฮ.
ศาสนาบาไฮเชื่อว่า พระพุทธเจ้าเป็นหนึ่งในการสำแดงของพระเป็นเจ้า และเป็นผู้เผยพระวจนะคนสำคัญของศาสนาบาไฮ โดยพระบะฮาอุลลอฮ์ ศาสดาของศาสนาบาไฮเชื่อว่า ตนเองเป็นพระพุทธเจ้าลำดับที่ 5 ต่อจากผู้เผยพระวจนะพระองค์อื่น ๆ
ศาสนาอิสลาม.
ษูลกิฟล์ ศาสดาคนหนึ่งของศาสนาอิสลาม ถูกระบุว่าเป็นบุคคลเดียวกันกับพระโคตมพุทธเจ้า ความหมายของชื่อศาสดาคนนี้ยังเป็นที่ถกเถียง บ้างว่า แปลว่า "ผู้มาจากกิฟล์" โดย "กิลฟ์" คือการออกเสียงชื่อเมืองกบิลพัสดุ์ในภาษาอาหรับ และเมืองดังกล่าวเป็นเมืองที่สมเด็จพระสัมมาสัมพุทธเจ้าทรงใช้ชีวิตอยู่ราว 30 ปี บ้างก็อธิบายว่ามาจากชื่อเมืองกาปีล (Kapeel) อันเป็นเมืองหลวงของรัฐขนาดน้อยแถบชายแดนประเทศอินเดียและเนปาลในปัจจุบัน ซึ่งสอดคล้องกับมาตุภูมิเดิมของพระพุทธเจ้าคือกบิลพัสดุ์ และในภาษาอาหรับไม่มีพยัญชนะเสียง 'p' ด้วยเหตุนี้ "กาปีล" จึงถูกทับศัพท์เป็น "กิลฟ์"
สอดคล้องกับโองการแรกของบทที่ 95 ซูเราะฮ์อัต-ตีน ในคัมภีร์อัลกุรอาน ความว่า
อะฮ์มาดียะฮ์.
ในหนังสือ "Revelation, Rational, Knowledge &amp; Truth" ("การเปิดเผย เหตุผล ความรู้ และความจริง") ของมีร์ซา ตาฮีร์ อะฮ์มัด (Mirza Tahir Ahmad) เคาะลีฟะฮ์ลำดับที่สี่ของอะฮ์มาดียะฮ์ ระบุไว้ว่า พระพุทธเจ้าเป็นผู้เผยพระวจนะของพระเจ้าอย่างแท้จริง โดยอ้างอิงจากจารึกบนสถูปของพระเจ้าอโศก ซึ่งกล่าวถึง "อีศาน" ซึ่งเป็นพระเจ้าองค์หนึ่งไว้ว่า "ทรงตรัสกับเทวานัมปิยติสสะว่า "ด้วยเหตุนี้ในขณะนี้ ข้าพเจ้าได้แสดงพระธรรมเทศนา ข้าพเจ้าได้กำหนดศาสนพิธีไว้แล้ว มนุษย์ทั้งหลายที่ได้สดับความ ให้พึงประพฤติตนให้ถูกต้องเพื่อถวายพระเกียรติแก่พระเป็นเจ้า (อีศาน)""
และในหนังสือ "An Elementary Study of Islam" ("การศึกษาศาสนาอิสลามเบื้องต้น") ของมีร์ซา ตาฮีร์ อะฮ์มัด ระบุไว้ว่า ษูลกิฟล์ที่ปรากฏอยู่ในพระคัมภีร์อัลกุรอาน อาจะเป็นคนเดียวกับพระพุทธเจ้า
ศาสนาอินเดีย.
ศาสนาซิกข์.
คุรุโควินทสิงห์เชื่อว่า พระโคตมพุทธเจ้าเป็นอวตารลำดับที่ 23 ของพระวิษณุ ปรากฏใน "ทสัมครันถะ" (Dasam Granth)
ศาสนาฮินดู.
ในคัมภีร์ "ปุราณะ" ระบุว่า พระโคตมพุทธเจ้าเป็นอวตารหนึ่งของพระวิษณุ พระเป็นเจ้าองค์หนึ่งของศาสนาฮินดู ใน "ภควตปุราณะ" ระบุว่า พระพุทธเจ้าเป็นอวตารลำดับที่ยี่สิบสี่จากทั้งหมดยี่สิบห้าอวตารของพระวิษณุ แต่ชาวฮินดูจำนวนมากเชื่อว่า พระพุทธเจ้าเป็นหนึ่งในอวตารหลักทั้งสิบของพระวิษณุ ถือเป็นกระบวนการกลืนให้เป็นฮินดู
หลักธรรมคำสอนของพระพุทธเจ้าไม่เชื่อในความขลังหรือความศักดิ์สิทธิ์ของพระเวท และปฏิเสธอำนาจของพระเป็นเจ้า (คือไม่เชื่อว่ามีพระเจ้า) ชาวฮินดูยุคก่อนจึงมองว่า ศาสนาพุทธคือสำนักคิดแบบนาสติกะ (ซึ่งแท้จริงแล้วไม่เป็นเช่นนั้น)
อย่างไรก็ตามพราหมณ์ไทยนั้นไม่มีคติที่พระวิษณุอวตารลงมาเป็นพระพุทธเจ้า หากแต่อวตารลงมาเป็นสมณะน้อยตนหนึ่ง มาทำหน้าที่แย่งศิวลึงค์จากอสูรตรีบุรัม
กลุ่มศาสนาอื่น.
ลัทธิเต๋า.
พุทธศาสนิกชนและผู้คนที่นับถือลัทธิเต๋ายุคแรกเชื่อว่า เล่าจื๊ออวตารลงมาเกิดเป็นพระพุทธเจ้า
ลัทธิมาณีกี.
ลัทธิมาณีกีเชื่อว่า พระพุทธเจ้าคือผู้เผยพระวจนะต่อหน้าพระมณี ศาสดาของมาณีกี
พฤศจิกายน พ.ศ. 2565
พฤศจิกายน พุทธศักราช 2565 เป็นเดือนที่ 11 ของปี พ.ศ. 2565 วันแรกของเดือนเป็นวันอังคาร วันสุดท้ายของเดือนเป็นวันพุธ
แอนติแฟรไจล์ (เพลง)
"แอนติแฟรไจล์"  เป็นเพลงที่บันทึกโดยเกิร์ลกรุปเกาหลีใต้เลเซราฟิม และเป็นซิงเกิลหลักสำหรับอีพีชุดที่สอง"แอนติแฟรไจล์" วางจำหน่ายโดยซอร์ซมิวสิก เมื่อวันที่ 17 ตุลาคม 2022
วันที่ 19 กันยายน เวลาเที่ยงคืนตามเวลามาตรฐานเกาหลี กลุ่มได้ประกาศวันที่และรายละเอียดของการคัมแบ็ก ซึ่งถือเป็นการเปิดตัวครั้งแรกของพวกเธอในฐานะสมาชิกห้าคน หลังจากคิม กา-รัมออกจากวง "แอนติแฟรไจล์" ได้ยินครั้งแรกเมื่อวันที่ 3 ตุลาคม 2022 ผ่านตัวอย่างเพลงที่เผยแพร่โดยซอร์ซมิวสิกบนแพลตฟอร์มโซเชียลมีเดียต่าง ๆ และได้รับการประกาศครั้งแรกผ่านรายชื่อเพลงในวันถัดไป วันที่ 17 ตุลาคม 2022 ซิงเกิลได้วางจำหน่ายอย่างเป็นทางการพร้อมกับมิวสิกวิดีโอผ่านทางซอร์ซมิวสิก และได้วางจำหน่ายอีพีหลังจากนั้น 18 ชั่วโมง
Antifragile (song)
เอรัสมุส เอ็มซี โซเฟีย
เอรัสมุส เอ็มซี โซเฟีย  ซึ่งก่อนหน้านี้เรียกว่า โซพีอากินเดอซีเกนเฮอส์  เป็นอดีตโรงพยาบาลอิสระในรอตเทอร์ดาม
โรงพยาบาลเด็กนี้ ได้รับการตั้งชื่อตามพระนามราชินีโซเฟีย โดยเป็นโรงพยาบาลเด็กที่เก่าแก่ที่สุดในประเทศเนเธอร์แลนด์ ซึ่งได้รับการสร้างขึ้นใน ค.ศ. 1863 ที่โฮกสตราตในปัจจุบัน ("ถนนใหญ่") บนที่ตั้งของบรึสทาร์แฟร์เซอปัจจุบัน ("องค์การสำรวจตลาดหลักทรัพย์") ส่วนหอผู้ป่วยทั้งสองที่มีห้องสำหรับแปดคนตั้งอยู่ที่ชั้นหนึ่งเหนือร้านขายเฟอร์นิเจอร์ ครั้นใน ค.ศ. 1866 โรงพยาบาลนี้ได้ย้ายไป"วิลลาเบลเวเดเร" ซึ่งซื้อโดยเทศบาลนครรอตเทอร์ดามที่ดีร์กสมิตสตราต 4 และหลังจากราชินีโซเฟียเสด็จเยือนใน ค.ศ. 1869 ผู้"ทรงพิจารณาสถานที่นี้อย่างละเอียดถี่ถ้วน" โดยคณะกรรมการได้เสนอให้เชื่อมโยงพระนามพระนางเข้ากับโรงพยาบาลเด็ก หลังจากนั้นจึงแสดงชื่อ"โซพีอากินเดอซีเกนเฮอส์" (โรงพยาบาลเด็กโซเฟีย) ที่ด้านหน้าอาคารตั้งแต่ ค.ศ. 1870 สืบไป
ครั้น ค.ศ. 1876 ได้มีการเริ่มสร้างโรงพยาบาลเด็กแห่งใหม่บนเวสเตอร์ซิงเงิล โดยโรงพยาบาลตั้งอยู่ที่นี่ตั้งแต่เปิดทำการใน ค.ศ. 1878 ถึง 1937 หลังจากการควบรวมกิจการใน ค.ศ. 1934 กับ"ซัลลิงเงินเฟเรนิงิงรอตเทอร์ดาม" (สมาคมเด็กอ่อนรอตเทอร์ดาม) โรงพยาบาลเด็กแห่งใหม่ก็ได้รับการสร้างขึ้นใน ค.ศ. 1935 ที่กอร์เดลเว็กในเขตรอตเทอร์ดามของแบร์กโปลเดอร์ โดยสถาบันดังกล่าวตั้งอยู่ที่นั่นเป็นเวลา 60 ปี
ครั้นใน ค.ศ. 1993 เอรัสมุส เอ็มซี โซเฟีย ได้ย้ายไปยังอาคารใหม่ในเขตไดค์ซิกต์ นับตั้งแต่การควบรวมกิจการกับโรงพยาบาลรอตเทอร์ดามอื่น ๆ อีกหลายแห่งเมื่อต้นคริสต์ศตวรรษที่ 21 โรงพยาบาลดังกล่าวก็เป็นส่วนหนึ่งของเอรัสมุส เอ็มซี ในฐานะที่เป็นโรงพยาบาลวิชาการ นอกจากการวินิจฉัยและการรักษาผู้ป่วยโดยตรงแล้ว ยังให้ความสำคัญกับการวิจัยทางวิทยาศาสตร์เช่นกัน ตัวอย่างเช่น ใน ค.ศ. 1983 ได้มีการเริ่มการวิจัยการพัฒนาพฤติกรรมในวงกว้างและระยะยาว นั่นคือเหตุผลที่เอรัสมุส เอ็มซี โซเฟีย รับเด็กที่มีความผิดปกติที่ซับซ้อนหรือหายากเป็นหลัก นอกจากการดูแลร่างกายแล้ว เด็กยังสามารถได้รับการสนับสนุนและคำแนะนำด้านจิตใจในแผนกจิตเวชศาสตร์และจิตวิทยาเด็กและวัยรุ่น โดยมีรายละเอียดสี่ด้านซึ่งมีการดูแลที่ซับซ้อนสูงจากแนวทางหลากหลายสาขาวิชาในวงกว้าง ได้แก่:
ส่วนใน ค.ศ. 2013 ได้มีการเฉลิมฉลองครบรอบ 150 ปี โดยเมื่อวันที่ 22 พฤษภาคม สมเด็จพระราชินีมักซิมาทรงเปิดตัว 'โซฟีเชีย' ซึ่งเป็นมาสคอตของโรงพยาบาลเด็กแห่งนี้ และเมื่อวันที่ 10 กันยายน ค.ศ. 2015 ทางโอลลีมาเนีย และไฮน์ เมวิสเซิน กับดีเดรีเคีย โบค ซึ่งเป็นผู้รังสรรค์ ได้บริจาครูปปั้นโอลลีขนาดใหญ่ ให้แก่โรงพยาบาลเด็กโซเฟีย
Erasmus MC Sophia
บลูไจแอนต์